पंचकूला: साध्वी से रेप मामले में डेरा सच्चा सौदा प्रमुख गुरमीत राम रहीम के जेल जाते ही उसके कई कारनामे सामने आने लगे हैं. यौन शोषण जैसे गंभीर मामले में दोषी ठहराए गए गुरमीत राम रहीम (Baba ram rahim) के बारे में पता चला है कि उसने खासतौर से अपनी सेवा के लिए कई साध्वियों की ड्यूटी लगा रखा थी. पिछले दो दिनों में सिरसा स्थित डेरा हेडक्वार्टर से बाहर आए कुछ लोगों ने एनडीटीवी संवाददाता से बातचीत में कई चौंकाने वाली बात बताई. बताया जा रहा है कि गुरमीत राम रहीम ने अपनी सेवा में 200-250 साध्वियां लगी रखी थीं.